hotchpotch/miracl-hf-unified huggingface dataset:
उत्तराखण्ड प्रौद्योगिकी विश्वविद्यालय
उत्तराखण्ड प्रौद्योगिकी विश्वविद्यालय भारत के उत्तराखंड राज्य में स्थित एक प्रौद्योगिकी विश्वविद्यालय है।
राजा (बहुविकल्पी)
राजा, राजतंत्रात्मक शासन तंत्र का सर्वोच्च पद होता है। इससे इनका उल्लेख भी हो सकता है:
राजा से अन्य उल्लेख हो सकता हैं:
तारामीरा
तारामीरा सरसों परिवार की फसल हैं, सर्वाधिक तारामीरा राजस्थान के हनुमानगढ़ और श्री गंगानगर जिले में उत्पादन होता हैं। इसके अलावा नागौर, जोधपुर,टोंक, जयपुर, भरतपुर, अलवर में भी पर्याप्त उत्पादन होता हैं। इसका तेल खाने योग्य होता हैं।
तमिलनाडु प्रीमियर लीग
तमिलनाडु प्रीमियर लीग (टीएनपीएल) भारत के तमिलनाडु में एक पेशेवर ट्वेंटी-20 क्रिकेट लीग है। 2016 में तमिलनाडु क्रिकेट एसोसिएशन (टीएनसीए) ने लीग का गठन किया था।
स्रोत:
तमिलनाडु प्रीमियर लीग 2018
तमिलनाडु प्रीमियर लीग सिचम मदुरै पैंथर्स जीत ली।
भारतीय अंडर-19 क्रिकेट टीम का श्रीलंका दौरा 2018
2018 में, भारत की राष्ट्रीय अंडर-19 क्रिकेट टीम श्रीलंका के राष्ट्रीय अंडर-19 क्रिकेट टीम के खिलाफ दो युवा टेस्ट और पांच युवा वनडे मैच खेलने के लिए श्रीलंका दौरे के लिए निर्धारित है।
महिला क्रिकेट सुपर लीग
The Women's Cricket Super League (WCSL), known as the Kia Super League for sponsorship reasons, is a semi-professional women's cricket competition in England and Wales that began with its inaugural season in 2016. यह 2017 के बाद से पचास ओवर प्रतियोगिता में शामिल होने के इरादे से केवल ट्वेंटी-20 प्रारूप में खेलने वाली छह टीमों के साथ लॉन्च हुआ। जुलाई 2017 में, ईसीबी ने घोषणा की कि 50 से अधिक महिला लीग की योजनाओं को तोड़ दिया जाएगा। इसके बजाए, केएसएल को 2018 से पांच टीमों में से प्रत्येक के साथ दस समूह-स्टेज गेम खेलने के लिए पांच के विरोध के रूप में विस्तारित किया जाना है। दक्षिणी वाइपर डब्लूसीएसएल के पहले चैंपियन थे। नया प्रारूप दो सत्रों के लिए चलाएगा जिसके बाद सुपर लीग को तोड़ दिया जाएगा और ईसीबी का नया शहर आधारित लीग प्रमुख महिला घरेलू लीग बन जाएगा।
महिला क्रिकेट सुपर लीग 2018
प्रायोजन कारणों से 2018 महिला क्रिकेट सुपर लीग, या 2018 किआ सुपर लीग, इंग्लैंड और वेल्स में सेमी-प्रोफेशनल महिला क्रिकेट प्रतियोगिता, महिला क्रिकेट सुपर लीग (डब्ल्यूसीएसएल) का तीसरा सीजन है। इंग्लैंड और वेल्स क्रिकेट बोर्ड (ईसीबी) द्वारा संचालित प्रतियोगिता में ट्वेंटी-20 प्रारूप में छह फ्रेंचाइजी टीम शामिल हैं। पश्चिमी तूफान मौजूदा चैंपियन हैं।
टी-20 खिताब के लिए छह टीमों ने भाग लिया जो 22 जुलाई और 27 अगस्त 2018 के बीच हुआ था। छह टीम राउंड रॉबिन प्रारूप में दो बार एक-दूसरे को खेलेंगे; इसके बाद सेमीफाइनल और फाइनल ससेक्स में काउंटी क्रिकेट ग्राउंड होव में था।
"अंतिम अपडेट: 17 जुलाई 2018"
"स्रोत"
"अंतिम अपडेट: 18 अगस्त 2018"
प्रकाश आम्बेडकर
प्रकाश यशवंत आम्बेडकर (जन्म: 10 मई 1954), बालासाहब आम्बेडकर नाम से लोकप्रिय, एक भारतीय राजनीतिज्ञ, सामाजिक कार्यकर्ता और वकिल हैं। वे भारिप बहुजन महासंघ के संस्थापक एवं राष्ट्रीय अध्यक्ष हैं, इसके अलावा उन्होंने 2018 में वंचित बहुजन आघाड़ी स्थापना की है। वे संसद के दोनोँ सदन राज्यसभा व लोकसभा के सांसद रह चुके हैं। वे भारत रत्न डॉ॰ भीमराव आम्बेडकर के पौत्र हैं।
प्रकाश आम्बेडकर का जन्म 10 मई 1954 को मुंबई (तब बॉम्बे) में हुआ था। उनके पिता का नाम यशवंत आम्बेडकर और माता का नाम मीराबाई आम्बेडकर हैं। प्रकाश आम्बेडकर अपने दादा, भारतीय संविधान के जनक के रूप में जाने जाते डॉ॰ भीमराव आम्बेडकर द्वारा नामित किया गया था; प्रकाश आम्बेडकर ने सेंट स्टेनिसलाओस हाई स्कूल और सिद्धार्थ कॉलेज, मुंबई भारत में शिक्षा ली। उन्होंने 1982 के बाद से पूरे भारत में कई सामाजिक, धार्मिक एवं राजनैतिक आंदोलनों का नेतृत्व किया। उनके छोटे भाई आनंदराज आम्बेडकर रिपब्लिकन सेना के नेता हैं।
ध्वज नामों की सूची
यहाँ विभिन्न ध्वजों की सूची दी गयी ह।
दिपु मिमरोट
दुश्मन
दुश्मन या शत्रु व्यक्ति या समूह है जो प्रबलता से द्वेषपूर्ण या भयपूर्वक के रूप में सत्यापित किया जाता है। दुश्मन की अवधारणा को व्यक्तियों और समुदायों दोनों के लिए बुनियादी माना जाता है। शब्द "दुश्मन" एक विशेष इकाई को खतरे के रूप में नामित करने के सामाजिक कार्य को प्रस्तुत करता है, जिससे उस इकाई के ऊपर गहन भावनात्मक प्रतिक्रिया का आह्वान किया जाता है। दुश्मन होना या होने की स्थिति दुश्मनी या शत्रुता है।
"दुश्मन" एक प्रबल शब्द है, और "दुश्मन से जुड़ी भावनाओं में क्रोध, घृणा, निराशा, ईर्ष्या, भय, अविश्वास शामिल होगा। राजनीतिक अवधारणा के रूप में, दुश्मन की नफरत, हिंसा, युद्ध से व्यवहार की संभावना है। दुश्मन के विपरीत दोस्त या सहयोगी होता है। क्योंकि "दुश्मन" शब्द विनम्र समाज में उपयोग करने के लिए थोड़ा झगड़ालू और सैन्यवादी है, अनौपचारिक विकल्प अक्सर उपयोग किए जाते हैं।
दुश्मन (बहुविकल्पी)
दुश्मन व्यक्ति या समूह है जो प्रबलता से द्वेषपूर्ण या भयपूर्वक के रूप में सत्यापित किया जाता है।
दुश्मन से इनका उल्लेख भी हो सकता है:
दुधनोई-मेहंदीपत्थर रेल लाइन
दुधनोई-मेहंदीपत्थर रेल लाइन पूर्वोत्तर भारतीय राज्यों असम के से मेघालय के के बीच एक रेल सम्पर्क लाइन है। यह मूल रूप से मुख्य शाखा बरौनी-गुवाहाटी रेल लाइन की एक शाखा है।
असम में दुधनोई और मेघालय में दीपा के बीच रेल लाइन का केन्द्रीय रेल-बजट १९९२-९३ में प्रस्ताव आया था। कालान्तर में स्थानीय लोगों के विरोध के कारण वर्ष २००७ में इसे दुधनोई-मेहंदीपत्थर में बदल दिया गया। असम और मेघालय सरकारों द्वारा भूमि अधिग्रहण में विलम्ब के कारण यह परियोजना २०१३ तक लम्बित हो गयी। अन्ततः २०१३ में भूमि अधिग्रहण कार्य सम्पन्न हुआ।
यह रेल लाइन पर्वतीय राज्य मेघालय की पहली और एकमात्र रेल लाइन है। मेहन्दीपत्थर का उद्घाटन तत्कालीन प्रधानमंत्री नरेन्द्र मोदी द्वारा ३० नवंबर २०१४ को मेहन्दी पत्थर में आयोजित कार्यक्रम में उपस्थित जनसमूह को एक वीडियो कान्फ़्रेन्सिंग द्वारा सम्बोधित कर किया गया था।
मेहंदीपत्थर-गुवाहाटी पैसेञ्जर इस रेलमार्ग की एकमात्र गाड़ी है।
पूरी बरौनी–गुवाहाटी लाइन मार्ग के विद्युतीकरण नियोजित है।
सैलाना
सैलाना (Sailana) भारत के मध्य प्रदेश राज्य के रतलाम ज़िले में स्थित एक नगर है। यह इसी नाम की तहसील का मुख्यालय भी है।
सैलाना रतलाम से २५ किमी दूर है। यह राजस्थान के बांसवाड़ा जिले से सटा हुआ है। सैलाना पहले सैलाना राज्य की राजधानी हुआ करता था। यहा के राजा जय सिंह पहले रावटी पर राज करते थे। राजा जय सिंह ने बाद मे सैलाना को बसाया व २२ युध लड़ कर सैलना को एक स्वंतंत्र राज्य बनाया। सैलाना के राजा महाराजा रतन सिंह के वंशज है। यहाँ पर एक दुर्ग अब भी स्थित है जिसे सैलाना के पूर्व राजाओं ने बनवाया था। इसमें प्रसिद्ध केकटस गार्डन स्थित है। सैलाना से ४ किमी की दूरी पर केदारेश्वर मन्दिर स्थित है। जुलाई-अगस्त का महीना यहाँ के पर्यटन के लिए उत्तम है।
भारत की 2011 जनगणना के अनुसार सैलाना नगर में 11,989 निवासी थे, जिनमें से 6,145 पुरुष और 5,844 स्त्रियाँ थीं। पूरी सैलाना तहसील के सभी नगर-ग्रामों में मिलाकर 134,959 निवासी थे, जिनमें से 67,880 पुरुष और 67,079 स्त्रियाँ थीं। सैलाना नगर का साक्षरता दर 85.49% था, जो मध्य प्रदेश राज्य के 69.32% औसत साक्षरता दर से अधिक था।
पेलियोजीन कल्प
पेलोयोजीन (Paleogene, पेलोयोजीन) पृथ्वी के भूवैज्ञानिक इतिहास में एक कल्प था जो आज से 6.6 करोड़ वर्ष पहले आरम्भ हुआ और 2.303 करोड़ वर्ष पहले अंत हुआ। यह दृश्यजीवी इओन (Phanerozoic) के नूतनजीवी महाकल्प (Cenozoic) का आरम्भिक कल्प था और इसके बाद उसी महाकल्प का नियोजीन कल्प (Neogene) आया। इस से पहले मध्यजीवी महाकल्प (Mesozoic) का चाकमय कल्प (Cretaceous) चल रहा था। पेलोयोजीन और चाकमय की समय-सीमा पर क्रीटेशस-पैलियोजीन विलुप्ति घटना हुई जिसमें पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।
पेलियोजीन कल्प को तीन भूवैज्ञानिक युगों में विभाजित करा जाता है:
नियोजीन कल्प
नियोजीन कल्प (Neogene period) पृथ्वी के भूवैज्ञानिक इतिहास में एक कल्प था जो आज से 2.303 करोड़ वर्ष पहले आरम्भ हुआ और 25.88 लाख वर्ष पहले अंत हुआ। यह दृश्यजीवी इओन (Phanerozoic) के नूतनजीवी महाकल्प (Cenozoic) का एक कल्प था। इस से पहले पेलोयोजीन कल्प (Paleogene) आया और इसके बाद चतुर्थ कल्प (Quaternary) आरम्भ हुआ, जो आज तक चल रहा है। नियोजीन कल्प में पक्षियों व स्तनधारियों ने अपना आधुनिक रूप ले लिया था और मानव की पूर्वज मानवनुमा (होमिनिड) जातियाँ अफ़्रीका में उत्पन्न हुई।
नियोजीन कल्प को दो भूवैज्ञानिक युगों में विभाजित करा जाता है:
दोस्त (बहुविकल्पी)
दोस्त दोस्ती में भागीदार होता है जो मनुष्यों के बीच एक पारस्परिक संबंध है।
दोस्त से इनका भी उल्लेख हो सकता हैं:-
दोस्ती (बहुविकल्पी)
दोस्ती दो या दो से अधिक मनुष्यों के बीच सहकारी और सहायक व्यवहार है।
दोस्ती से इनका भी उल्लेख हो सकता हैं:-
संघर्ष (बहुविकल्पी)
संघर्ष दो या अधिक समूहों के बीच मतभेद, प्रतिरोध, विरोध।
संघर्ष से इनका भी उल्लेख हो सकता हैं:-
काकविन सुमनसान्तक
सुमनसान्तक १३वीं शताब्दी में रचित काकविन महाकाव्य है जिसकी रचना मोनगुण (Mpu Monaguṇa) ने किया था। यह कालिदास के सुप्रसिद्ध संस्कृत महाकाव्य रघुवंश पर आधारित है। इसमें अज और इन्दुमती की कथा का वर्णन है। इसमें ११०० से अधिक छन्द हैं।
'सुमनसान्तक' का अर्थ है 'सुमनस' नामक पुष्प से जिसका अन्त हो,। इस महाकाव्य में इन्दुमती का अन्त इसी पुष्प से होता है।
जावा साहित्य
जावा साहित्य (शास्त्र जावा) से आशय सामान्यतः जावा द्वीप के साहित्य से है और विशेषतः उस क्षेत्र के साहित्य को जावा साहित्य कहते हैम जहाँ जावा भाषा बोली जाती है। किन्तु, अन्य साहित्यिक परम्पराओं की तरह ही, जावा भाषा की कृतियाँ केवल जावा द्वीप में नहीं रची गयीं बल्कि सुन्दा, मदुरा बाली द्वीप, लोम्बोक, दक्षिणी सुमात्रा और सूरीनाम में भी रचीं गयीं थीं।
1952 उत्तर प्रदेश विधान सभा चुनाव
उत्तर प्रदेश विधान सभा के लिए चुनाव 26 मार्च, 1952 को आयोजित किये गए थे। 347 विधानसभा निर्वाचन क्षेत्रों के लिए 2,604 उम्मीदवारों ने चुनाव लड़ा। 83 दो-सदस्य निर्वाचन क्षेत्र और 264 एकल सदस्य निर्वाचन क्षेत्र थे।
सुन्द लिपि
सुन्द लिपि ("अक्षर सुन्द", ) एक लिपि है जिसका प्रयोग सुन्द लोग करते हैं। यह प्राचीन सुन्द लिपि (अक्षर सुन्द कुनो) पर आधारित है जिसका उपयोग १४वीं से १८वीं शताब्दी के मध्य होता था।
Selain itu, terdapat juga beberapa tanda lain yang membatalkan bunyi vokal /a/ pada huruf asas dan menggantikannya dengan bunyi lain.
देवी शरतिका
देवी शरतिका (Dewi Sartika ; 4 दिसम्बर 1884 - 11 सितम्बर 1947) इण्डोनेशिया की प्रमुख व्यक्तित्व तथा महिला शिक्षा की अग्रदूत थीं। उन्होने डच ईस्ट इण्डीज में स्त्रियों के लिए पहला विद्यालय खोला था। १९६६ में उन्हें राष्ट्र नायिका (नेशनल हीरो) की उपाधि से विभूषित किया गया था।
सुन्द और उपसुन्द
सुन्द और उपसुन्द हिन्दू पौराणिक कथाओं के दो असुर पात्र हैं। वे भाई थे और जम्भ के पुत्र थे। इनकी कथा रामायण में आयी है। बड़े होकर बहुत बलवान हुए। उनकी मति सदा एक सी रहती थी।
लिखमीदास
सन्त लिखमीदास (जन्म विक्रम संवत् 1807 आषाढ सुदी 15 (पूर्णिमा तत्दनुसार 8 जुलाई 1750), राजस्थान के प्रसिद्ध सन्त थे। वे विवाहित थे तथा उनके दो पुत्र और एक पुत्री थी। वे नागौर के निवासी थे।  उन्होने अनेकों भजन और दोहों की रचना की है जो आज भी बहुत लोकप्रिय हैं। राजस्थान में उनके बहुत से अनुयारी हैं। नागौर के निकट अमरपुर में उनका एक मन्दिर है जहाँ उन्होने जीवित ही समाधि ले ली थी।
सन्त लिखमीदास का जन्म सैनिक क्षत्रिय समाज के रामुदास जी सोलंकी ( सैनिक क्षत्रिय ) के घर श्रीमति नत्थी देवी के कोख में हुआ।राजस्थान के नागौर जिले में चैनार गांव में बड़की बस्ती है और धाम नागौर से 6 किलोमीटर दूर अमरपुरा नामक गांव मे है। जो राष्ट्रीय राजमार्ग 65 पर स्थित है। बाल्यकाल और भक्ति:- आप बाल्यकाल में ही ईष्वर की अराधना में लीन रहने लगे थे और रामदेव जी भक्ति करते थे। आपके गुरू खिंयारामजी राजपूत थे।आपका विवाह परसरामजी टाक की पुत्री श्रीमति चैनी के साथ हुआ। आपके दो पुत्र और एक पुत्री थी बड़े पुत्र का नाम जगरामजी तथा छोटे पुत्र का नाम गेनदासजी तथा पुत्री का नाम बदिगेना था। धाम:- लिखमिदासजी महाराज की प्रधान धाम अमरपुरा गुरूद्वारा है, अन्य धामें देह, गुडला, ताऊसर, गोंआ आदि स्थान पर है आपके मंदिर शिवगंज, अहमदाबाद, मेड़माड़वास आदि स्थानों पर है।
लिखमिदास जी महाराज ने सैकड़ों पर्चें दिये है और हजारों भजन तथा दोहों की रचना की है। आपके कुछ पर्चें निम्न प्रकार है। घोड़े से पैदल हाथ नही आना, अमरपुरा को मुस्लिम से खाली कराना, महाराज भीमसिंह जी को चारभुजा के दर्शन देना, हाकम द्वारा क्षमा माॅगकर आपको छोड़ना, बाड़ी में सिचाई करना, जैसलमेर में लड़के को जीवित करना, भगवान द्वारा खेत की कड़ब काटना, एक समय में दो गांवो में जागरण देना, जीवित समाधि की पूर्व में सूचना देना समाधि वाली वस्तुएॅ अहमदाबाद के मूल्ला का आज भी जो श्रदालु मंदिर में जाकर विनती करता हैं उसकी इच्‍छा पुर्ण होती हैं
लिखमिदास जी महाराज ने विक्रम संवत् 1887 आसोज बदी 6 (षष्टमी) 08 सितम्बर 1830 को ग्राम अमरपुरा जीवित समाधि ली। वर्तमान में आपकी धाम के महंत जीतुराम जी महाराज है। आपकी जयंती पूरे भारत वर्ष में मनाई जाती है।
आर के शनमुखम चेट्टी
सर रामासामी चेट्टी कंदासामी शनमुखम चेट्टी (17 अक्टूबर 1892 – 5 मई 1953) एक भारतीय अधिवक्ता, अर्थशास्त्री तथा राजनेता थे, जो 1947 से 1949 तक स्वतंत्र भारत के प्रथम वित्त मंत्री रहे। उन्होंने 1933 से 1935 तक भारत की केन्द्रीय विधान सभा के अध्यक्ष के रूप में, और 1935 से 1941 तक कोचीन राज्य के दीवान के रूप में भी कार्य किया।
शनमुखम चेट्टी का जन्म 1892 में कोयंबटूर में हुआ था, और उन्होंने मद्रास क्रिश्चियन कॉलेज और मद्रास लॉ कॉलेज से शिक्षा प्राप्त की। अपनी शिक्षा पूरी होने पर, शनमुखम चेट्टी जस्टिस पार्टी में शामिल हो गए और 1917 में कोयंबटूर नगरपालिका के पार्षद चुने गए। 1920 में जस्टिस पार्टी के टिकट पर उन्होंने मद्रास विधानसभा के लिए चुनाव लड़ा, जिसमें वह विजयी हुए, हालाँकि 1922 में उन्होंने अपने पद से इस्तीफ़ा दे दिया।
इसके बाद चेट्टी स्वराज पार्टी से जुड़े, और 1924 में भारत की केन्द्रीय विधान सभा के लिए चुने गये। 1932 में उन्हें सभा के उपाध्यक्ष के रूप में चुना गया, और फिर 1933 में वह सभा के अध्यक्ष भी बन गए। 1935 के चुनावों में पराजित होने पर चेट्टी वापस दक्षिण भारत लौट आए, जहां उन्होंने 1935 से 1941 तक उन्होंने कोचीन राज्य के दीवान के रूप में कार्य किया।
1947 में भारत की स्वतन्त्रता के पश्चात, भारत के प्रथम प्रधान मंत्री, जवाहरलाल नेहरू ने चेट्टी को अपने वित्त मंत्री के रूप में चुना।  चेट्टी को 26 नवंबर 1947 को स्वतंत्र भारत का पहले बजट पेश करने के लिए भी याद किया जाता है।
5 मई 1953 को ह्रदय गति रुक जाने के कारण शनमुखम चेट्टी की मृत्यु हो गई।
जावा में हिन्दू धर्म
जावा द्वीप में हिन्दू धर्म ऐतिहासिक रूप से प्रमुख धर्म और संस्कृति रहा है। हाल के दिनों में वहाँ हिन्दू धर्म पुनः लोकप्रिय हो रहा है।
इण्डोनेशिया में हिन्दू धर्म
सन २०१० के आँकड़ों के अनुसार इन्दोनेशिया में कुल जनसंख्या के १.७ प्रतिशत लोग हिन्दू हैं। इण्डोनेशिया में ६ आधिकारिक धर्म हैं जिनमें हिन्दू धर्म भी सम्मिलित है। इण्डोनेशिया में हिन्दू धर्म का पदार्पण पहली शताब्दी में व्यापारियों तथा रामायण और महाभारत आदि धर्मग्रन्थों के साथ हुआ। और यह धर्म यहाँ की संस्कृति और चिन्तन में रच-बस गया और मुख्य रूप से श्रीविजय तथा मजापहित साम्राज्य के समय में हिन्दू संस्कृति का बहुत प्रसार हुआ। सन २०१० की जनसंख्या के आंकड़ों के अनुसार वहाँ लगभग ४० लाख हिन्दू हैं।
काकविन कुंजरकर्ण
काकविन कुञ्जरकर्न धर्मकथन एक काकविन ग्रन्थ है। यह कुंजरकर्ण पर आधारित है तथापि दोनों में कुछ-कुछ अन्तर भी है। उदाहरन के लिए, चौराहे पर यक्षों की संख्या। इस काव्य ग्रन्थ की भाषा अत्यन्त सुन्दर है।
जकार्ता इतिहास संग्रहालय
जकार्ता इतिहास संग्रहालय () इण्डोनेशिया के जकार्ता नगर के पुराने भाग में स्थित एक संग्रहालय है। इसे फतहिला संग्रहालय या 'बाताविया संग्रहालय' भी कहते हैं। इसका निर्माण १७१० में किया गया था। यह संग्रहालय १९७४ में खुला और नगर के प्रैगैतिहासिक काल से लेकर १५२७ में जयकर्ता द्वारा इसकी स्थापना तथा १६वीं शताब्दी में डच द्वारा उपनिवेशीकरण तथा १९४५ में इण्डोनेशिया के स्वतन्त्र होने तक का इतिहास]] संग्रहित है।
इस भवन का मॉडल, बाँध राजमहल पर आधारित बताया जाता है।
फा थाट ल्वाङ
फा थाट ल्वाङ (लाओ: ພຣະທາດຫຼວງ or ທາດຫຼວງ, IPA: [tʰâːt lwǎːŋ] 'महान स्तूप') लाओस के विएन्तिएन (Vientiane) नगर में स्थित एक विशाल स्वर्ण-जड़ित बौद्ध स्तूप है। माना जाता है कि इसका निर्माण सर्वप्रथम तीसरी शताब्दी में हुआ था। तब से यह कई बार पुनर्निर्मित हो चुका है और सबसे ताजा पुनर्निर्माण १९३० में हुआ था जो विदेशी आक्रमणों के कारण करना पड़ा था। सामान्यतः इसे लाओस का सबसे महत्वपूर्ण राष्ट्रीय स्मारक तथा राष्ट्रीय प्रतीक माना जाता है।
अंजलि मुद्रा
अञ्जलि मुद्रा अथवा प्रणामासन हाथों की वह मुद्रा है जो पूरे एशिया और उसके परे भी, अभिवादन करने के लिए प्रयुक्त होती है।
लाओस की संस्कृति
लाओस की संस्कृति और प्रथाएँ दक्षिणपूर्व एशिया के व्यापार और प्रवास के चौराहे के रूप में हजारों वर्षों में विकसित हुईं।
बहिष्कार
बहिष्कार आमतौर पर नैतिक, सामाजिक, राजनीतिक, या पर्यावरणीय कारणों के लिए विरोध की अभिव्यक्ति के रूप में किसी व्यक्ति, संगठन या देश के उपयोग से स्वैच्छिक और जानबूझकर रोकथाम का कार्य है। बहिष्कार का उद्देश्य किसी आपत्तिजनक व्यवहार को कुछ आर्थिक नुकसान कर या नैतिक आक्रोश कर मजबूरन बदलने की कोशिश है। जब एक समान अभ्यास किसी राष्ट्रीय सरकार द्वारा कानूनित किया जाता है, तो उसे प्रतिबन्ध के रूप में जाना जाता है। बहिष्कार का व्यवहार की वैधता अलग-अलग है।
निर्वासन
निर्वासन में रहने का मतलब किसी के घर (यानी शहर, राज्य या देश) से दूर होना है, क्योंकि या तो वापसी के लिए अनुमति से इनकार कर दिया गया है या वापस आने पर कारावास या मृत्यु के साथ धमकी दी गई है। यह दण्ड का एक रूप हो सकता है। यद्यपि आमतौर पर किसी व्यक्तिगत स्थिति का वर्णन करने के लिए उपयोग किया जाता है, यह शब्द समूहों (विशेष रूप से जातीय या राष्ट्रीय समूहों), या पूरी सरकार के लिए भी उपयोग किया जाता है। "डायस्पोरा" और "शरणार्थी" जैसे शब्द समूह निर्वासन का वर्णन करते हैं, स्वैच्छिक हो या मजबूरन, और "निर्वासन में सरकार" एक ऐसे देश की सरकार का वर्णन करता है जिसे देश के बाहर होने के लिये मजबूर किया गया है और अपनी वैधता का तर्क उस देश के बाहर से देती है।
निर्वासन अपनी मातृभूमि से आत्मारोपित प्रस्थान भी हो सकता है। आत्म-निर्वासन को अक्सर उस व्यक्ति द्वारा विरोध के रूप में चित्रित किया जाता है, जो दावा करता है कि वह उत्पीड़न या कानूनी मामलों (जैसे कर या आपराधिक आरोप) से बचने के लिए निर्वासित हुआ है। ऐसा अगर दूसरे देश में जाना होना होता है तो वहाँ से किसी व्यक्ति को लाने की प्रक्रिया को प्रत्यर्पण कहा जाता है। कुछ मामलों में अपदस्थ राष्ट्रप्रमुख को तख़्ता पलट या सरकार के अन्य परिवर्तन के बाद निर्वासन में जाने की इजाजत दी जाती है, जिससे शांतिपूर्ण परिवर्तन हो सकता है या न्याय से बचने की अनुमति मिलती है।
ध्रुवीय वृत्त
ध्रुवीय वृत्त (polar circle) पृथ्वी के उत्तरी गोलार्ध में 66°33′47.2″ उत्तर के अक्षांश पर स्थित आर्कटिक वृत्त और दक्षिणी गोलार्ध में 66°33′47.2″ दक्षिण के आक्षांश पर स्थित अंटार्कटिक वृत्त में से किसी एक को बोला जाता है। इन से आगे ध्रुवों की ओर जाने पर पृथ्वी के ध्रुवीय क्षेत्र आरम्भ हो जाते हैं। प्रत्येक ध्रुवीय वृत्त से उसके सम्बन्धित ध्रुव तक के क्षेत्र में साधारण रूप से अत्यन्त शीत जलवायु रहती है। यहाँ हर वर्ष में कम-से-कम एक 24 घंटों का काल होता है जिसमें सूरज क्षितिज से ऊपर दिखता है।
ओलिगोसीन युग
ओलिगोसीन युग (Oligocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 3.39 करोड़ वर्ष पहले आरम्भ हुआ और 2.3 करोड़ वर्ष पहले तक चला। यह पेलियोजीन कल्प (Paleogene) का भाग था। इस से पहले इयोसीन युग (Eocene) था और इसके बाद पेलियोजीन कल्प समाप्त हुआ और नियोजीन कल्प (Neogene) का पहला युग, मध्यनूतन युग (Miocene), शुरु हुआ।
पेलियोसीन युग
पेलियोसीन युग (Paleocene epoch), जिसे पुरानूतन युग भी कहते हैं, पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 6.6 करोड़ वर्ष पहले आरम्भ हुआ और 5.6 करोड़ वर्ष पहले तक चला। यह पेलियोजीन कल्प (Paleogene) और नूतनजीवी महाकल्प (Cenozoic) का सर्वप्रथम युग था। इस से पहले मध्यजीवी महाकल्प (Mesozoic) के अंतिम कल्प, चाकमय कल्प (Cretaceous), चल रहा था। पेलियोसीन युग के अंत होने पर इयोसीन युग (Eocene) आरम्भ हुआ। पेलोयोजीन कल्प ( तथा पेलोयोसीन युग) और चाकमय कल्प की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।
पूर्व चाकमय युग
पूर्व चाकमय युग (Early Cretaceous epoch), जिसे निचला चाकमय युग (Lower Cretaceous epoch) भी कहते हैं, चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 14.6 करोड़ वर्ष पूर्व से लेकर 10 करोड़ वर्ष पूर्व तक चला। इस कालखंड में कई नई डायनासौर जातियाँ अस्तित्व में आई। इसी युग में सपुष्पक पौधे (यानि फूल वाले पौधे) और पक्षी पहली बार पृथ्वी पर क्रम-विकास से उत्पन्न हुए। पूर्व चाकमय युग से पहले जुरैसिक कल्प (Jurassic) चल रहा था और उसके बाद उत्तर चाकमय युग आया।
उत्तर चाकमय युग
उत्तर चाकमय युग (Late Cretaceous epoch), जिसे ऊपरी चाकमय युग (Upper Cretaceous epoch) भी कहते हैं, मध्यजीवी महाकल्प (Mesozoic) के चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 10 करोड़ वर्ष पूर्व से लेकर 6.6 करोड़ वर्ष पूर्व तक चला। उत्तर चाकमय से पहले पूर्व चाकमय युग चल रहा था और इसके बाद चाकमय कल्प और मध्यजीवी महाकल्प दोनों का अंत हुआ और नूतनजीवी महाकल्प (Cenozoic) तथा उसके पेलियोजीन कल्प (Paleogene) का आरम्भ हुआ। उत्तर चाकमय युग में प्रसिद्ध डायनासौर, टायरानोसौरस, का उत्तर अमेरिका में राज था, लेकिन स्तनधारी लगभग सभी छोटे आकार के थे। पेलोयोजीन कल्प और उत्तर चाकमय युग की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।
दुबई अंतरराष्ट्रीय क्रिकेट स्टेडियम
दुबई अंतरराष्ट्रीय क्रिकेट स्टेडियम, पहले इसे "दुबई स्पोर्ट्स सिटी क्रिकेट स्टेडियम" के नाम से भी जाना जाता था, जो दुबई, संयुक्त अरब अमीरात में स्थित एक क्रिकेट स्टेडियम है। यह स्टेडियम देश के तीन स्टेडियमों में से एक है, अन्य दो में एक शारजाह क्रिकेट स्टेडियम और एक अबू धाबी में शेख ज़ायद क्रिकेट स्टेडियम हैं। इस मैदान मेंं दर्शकों की अधिकतम क्षमता २५,००० है।
अंस मेखला
अंश मेखला (pectoral girdle) : यह अक्षीय कंकाल व अग्र पाद (हाथ) को जोड़ने वाली मेखला होती है। वास्तविक में हमारा शरीर 2 कंकाली भागों में बटा हुआ है। पहला अक्षीय कंकाल और दूसरा है उपांगी कंकाल ।  उपांगी कंकाल - पादो की अस्थियां अपनी मेखला के साथ उपांगी कंकाल बनाती है। मेखला दो प्रकार की होती हैं, पहला होता है अंश मेखला और दूसरा होता है श्रोड़ी मेखला।  अंश मेखला ऊपर की ओर होता है तो जाहिर सी बात है किया हाथों से जुड़ा होता है। जबकि श्रोड़ी मेखला नीचे की ओर कमर के पास स्थित होता है।
पूना ताम्रफलक
पूना ताम्रपट्ट-- "एक मात्र अप्रत्यक्ष उल्लेख चन्द्रगुप्त द्वितीय की विवाहिता प्रभावती गुप्ता (जो वाकाटक नरेश रूद्रसेन द्वितीय की पत्नी) [ यह विवाह संभवतः 380 ई. में हुआ था।] के पूना ताम्रपट्ट में धारण गोत्र का बताया।"
"पूना ताम्रपट्ट चन्द्रगुप्त द्वितीय ने नागकुल में उत्पन्न कुबेरनागा के साथ विवाह किया था। पूना ताम्रपट्ट में पूर्वी गुप्तलिपी का प्रयोग किया गया। इसमें वाकाटक वंशावली के स्थान पर गुप्त वंशावली मिलती है"
अग्निपुराण में "धारण गोत्र ब्राहम्णों को बताया।"
लक्ष्मणा
लक्ष्मणा दुर्योधन व भानुमति की पुत्री थी। वह कृष्ण के पुत्र शाम्भ की पत्नी थी। श्रीकृष्ण की ८ पटरानियों में से ८वीं थीं जिन्हें श्रीकृष्ण ने धनुर स्वयंवर में प्राप्त किया था उस स्वयंवर में श्रीकृष्ण के अलावा पांडव भाई महावीर धनुर्धर अर्जुन और महावीर धनुर्धर कर्ण भी आये थे ।
शेख ज़ायद क्रिकेट स्टेडियम
शेख ज़ायद क्रिकेट स्टेडियम () अबू धाबी, संयुक्त अरब अमीरात में स्थित एक क्रिकेट मैदान है। यह मैदान मई २००४ में $२३ मिलियन की लागत से तैयार होकर खोला गया था, जिसका उद्घाटन प्रथम श्रेणी के मैच के साथ नवंबर में स्कॉटलैंड और केन्या के बीच इंटरकांटिनेंटल कप में खेला गया था।
सस्ती वायुसेवा
सस्ती वायुसेवा (लो-कॉस्ट एयरलाइन) उन वायुसेवाओं को कहते हैं जो अपेक्षाकृत बहुत कम मूल्य पर वायुसेवाएँ प्रदान करतीं हैं। प्रायः  सस्ती वायुसेवाओं में कुछ परम्परागत सेवाएँ/सुविधाएँ नहीं दी जातीं हैं जिसके फलस्वरूप य सस्ती पड़तीं हैं। भोजन, सामान, सीट निर्धारण आदि सुविधाएँ अतिरिक्त मूल्य चुकाकर ली जा सकतीं हैं। जुलाई २०१४ को यूएसए में कार्यरत साउथवेस्ट एयरलाइन्स विश्व की सबसे सस्ती वायुसेवा थी।
सरकार का बजट
किसी [सरकार] के वार्षिक आय और व्यय का कथन उस सरकार का बजट कहलाता है। सरकार का बजट प्रायः विधिवत ढंग से [वित्तमन्त्री] द्वारा एक नियत तिथि को प्रस्तुत किया जाता है, इसे विधायिका पारित करती है और मुख्य कार्यकारी या राष्ट्रपति अपनी स्वीकृति देते हैं। बजट में, आरम्भ हो रहे वित्तीय वर्ष के लिए, सरकार को होने वाली सम्भावित आय (राजस्व) तथा प्रस्तावित व्यय का विस्तृत विवरण होता है।
बाल भिमराव
बाल भिमराव (मराठी: बाळ भिमराव) प्रकाश नारायण जाधव द्वारा दिग्दर्शित मराठी फिल्म हैं। इसे ९ मार्च २०१८ को प्रदर्शित किया गया। भीमराव आम्बेडकर का बाल्य जीवन पर आधारीत यह फिल्म है।
फिल्म में आम्बेडकर के बचपण की यातनाएँ, अपमान और संघर्ष का चित्रण है। इसमें मनीष कांबले आम्बेडकर की बाल्य भूमिका में तथा मोहन जोशी, विक्रम गोखले, किशोरी शहाणे, निशा भगत और प्रेमा किरण इन कलाकारों की भूमिकाएँ हैं। फिल्म के गीतों का गायन सुरेश वाडकर, शंकर महादेवन आदि ने किया हैं।गीत व गायक
हेडियाई इओन
हेडियाई इओन (Hadean Eon) पृथ्वी के भूवैज्ञानिक इतिहास की चार इओन में से सबसे पहला है। इसका आरम्भ आज से 4.5 अरब वर्ष पूर्व पृथ्वी की रचना के साथ हुआ था। इसका अंत आज से 4 अरब वर्ष पूर्व आर्कियाई इओन के आरम्भ के साथ हुआ। हेडियाई इओन के शुरु में पृथ्वी सूरज के ग्रहीय मंडल में बनी और अत्यंत गरम थी जिस कारणवश इसपर भूमि के स्थान पर पिघला हुआ लावा था, लेकिन समय के साथ इसका तापमान गिरकर 230 °सेंटीग्रेड तक आ गया। इसका वायुमंडल कार्बन डाईऑक्साइड से भरपूर था और आज के वायुमंडल से बहुत भिन्न था। उस समय पृथ्वी पर जीवन बिलकुल नहीं था।
हेडीस प्राचीन यूनान में नरक का राजा था। पृथ्वी के निर्माण के तुरंत बाद उसपर परिस्थितियाँ नरक-जैसी थी, जिस कारण से उस इओन का नाम "हेडियाई इओन" रखा गया।
नियोआर्कियाई महाकल्प
नियोआर्कियाई महाकल्प (Neoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 280 करोड़ (यानि 2.8 अरब) वर्ष पहले आरम्भ हुआ और 250 करोड़ (2.5 अरब) वर्ष पहले अंत हुआ। इस महाकल्प में ऑक्सीजन प्रकाश-संश्लेषण आरम्भ हुआ, जिसमें कुछ जीव वायुमण्डल में ऑक्सीजन छोड़ने लगे। इस महाकल्प के अंत के साथ-साथ आर्कियाई इओन का भी अंत हुआ और प्राग्जीवी इओन (Proterozoic) आरम्भ हुआ। इस महाकल्प से पहले मीसोआर्कियाई महाकल्प (Mesoarchean) चल रहा था।
मीसोआर्कियाई महाकल्प
मीसोआर्कियाई महाकल्प (Mesoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 320 करोड़ (यानि 3.2 अरब) वर्ष पहले आरम्भ हुआ और 280 करोड़ (2.8 अरब) वर्ष पहले अंत हुआ। पृथ्वी पर पाये गये सबसे प्राचीन स्ट्रोमैटोलाइट जीवाश्म इसी युग में उत्पन्न हुए थे। पृथ्वी के वायुमण्डल में कार्बन डाईऑक्साइड की सान्द्रता वर्तमान से कुछ गुना अधिक थी जिस कारण ग्रीनहाउस प्रभाव अधिक शक्तिशाली था। सूरज आज की तुलना में 70% कम कांतिमान था, इसलिए इस ग्रीनहाउस उग्रता के बावजूद तापमान आज से ज़्यादा अधिक नहीं था। इस महाकल्प से पहले पेलियोआर्कियाई महाकल्प (Paleoarchean) चल रहा था और इसके बाद नियोआर्कियाई महाकल्प (Neoarchean) आरम्भ हुआ।
सुदर्शन झील
सुदर्शन झील
सौराष्ट्र में गिरिनगर से निकलती नदी सुवर्नरेखा (सुवर्णसुकता) नदी पे सुदर्शन झील बना हुआ है
रूद्रदामन के जूनागढ़ अभिलेख (150ईस्वी ) से
सुदर्शन झील का निर्माण चन्र्दगुप्त मौर्य के सौराष्ट्र प्रान्तीय शासक पुष्यगुप्त ने कराया था। अशोक के राज्यपाल तुशाष्प ने बाद में उसमें से नहर निकाली ।
रूद्रामन के समय में अतिवृष्टि से झील का बांध टूट गया था। जिसकी मरम्मत कराई। यह कार्य रूद्रामन के प्रान्तीय शासक सुविशाख ने किया। प्रजा पर कोई अतिरिक्त कर नहीं लगाया।
स्कन्दगुप्त के जूनागढ़ अभिलेख (467ईस्वी ) से अत्यधिक वर्षा से झील का बांध टूट गया। सौराष्ट्र के प्रान्तीय शासक पर्णदत्त के पुत्र चक्रपालित ने झील की मरम्मत कराई। नोट:-पुन:निर्माण की प्रक्रिया रुद्रदामन दवारा सुविशाख के माध्यम से की गई|
पेलियोआर्कियाई महाकल्प
पेलियोआर्कियाई महाकल्प (Paleoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 360 करोड़ (यानि 3.6 अरब) वर्ष पहले आरम्भ हुआ और 320 करोड़ (3.2 अरब) वर्ष पहले अंत हुआ। इस महाकल्प से पहले इयोआर्कियाई महाकल्प (Eoarchean) चल रहा था और इसके बाद मीसोआर्कियाई महाकल्प (Mesoarchean) आरम्भ हुआ। पृथ्वी के सबसे प्राचीन जीवाश्म, जो 348 करोड़ वर्ष पुराने बैक्टीरिया के हैं, इसी महाकल्प में उत्पन्न हुए थे।
इयोआर्कियाई महाकल्प
इयोआर्कियाई महाकल्प (Eoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 400 करोड़ (यानि 4 अरब) वर्ष पहले आरम्भ हुआ और 360 करोड़ (3.6 अरब) वर्ष पहले अंत हुआ। इस महाकल्प से पहले हेडियाई इओन (Hadean) चल रहा था और इसके बाद पेलियोआर्कियाई महाकल्प (Paleoarchean) आरम्भ हुआ। इस समय पृथ्वी के वायुमण्डल में बिलकुल भी ऑक्सीजन नहीं था। इस महाकल्प में कोई ज्ञात जीवन भी नहीं था, और सबसे प्राचीन जीवाश्म इस के बाद के पेलियोआर्कियाई महाकल्प से मिले हैं।
लक्ष्मी शंकर बाजपाई
लक्ष्मी शंकर बाजपेई (जन्म; 10 जनवरी 1955) एक कवि, गजलकार और संवाददाता हैं। ये एआईआर आकाशवाणी में उप महानिदेशक के रूप में कार्य कर चुके है। वेनेजुएला, आयरलैंड एवं दुबई आदि बहुत से देशों में देशों में हिंदुस्तान का प्रतिनिधित्व करने वाले कवियों में इनका शुमार है। देश-विदेश की पत्र-पत्रिकाओं में इनकी कविताएं, ग़ज़लें एवं लेख प्रकाशित होते रहते हैं। इनका ग़ज़ल संग्रह 'ख़ुशबू तो बचा ली जाए' साहित्य जगत ने बहुत प्रसिद्ध हुआ है। इनको विभिन्न सम्मानों से सम्मानित किया गया है जिसमें हिन्दी अकादमी दिल्ली का 'बाल साहित्य सम्मान', राष्ट्रभाषा गौरव सम्मान, भारतेंदु सम्मान आदि प्रमुख हैं। इनकी रचनाओं का देश-विदेश की बहुत सी भाषाओं में अनुवाद भी हो चुका है।
रूद्रामन के जूनागढ़ अभिलेख
रुद्रदामन का जूनागढ़(गिरनार)अभिलेख संस्कृत का पहला अभिलेख है| इसकी तिथि 150 ईस्वी है| सुदर्शन झील का सर्वप्रथम उल्लेख इसी अभिलेख में मिलता है| इस अभिलेख में कहा गया है कि रुद्रदामन ने जनता पर बिना कोई अतिरिक्त कर लगाए ही अपने व्यक्तिगत कोष से धन देकर अपने राज्यपाल सुविशाख के निर्देशन में सुदर्शन बांध की फिर से मरम्मत कराई तथा उससे तिगुना मजबूत बांध बनाया| इस बांध का निर्माण चंद्रगुप्त मौर्य के शासनकाल में उसके सौराष्ट्र प्रांत के राज्यपाल पुष्यगुप्त बैस क्षत्रिय ने कराया था तथा मौर्य शासक अशोक के समय में उसके राज्यपाल तुषार्फ ने नहरे निकलवाई थी |
स्कन्दगुप्त के जूनागढ़ अभिलेख
स्कन्दगुप्त जूनागढ़ अभिलेख में कहा गया है कि स्कन्दगुप्त ने मानदर्प से अपने फणों को उठाने वाले सर्परूपी नरपतियों का दमन किया। उन्होंने म्लेच्छ देश से अपने शत्रुओं के दर्प को भग्न कर उन्हें अपनी विजय स्वीकार करने पर बाध्य किया। इस प्रकार उन्होंने समस्त पृथ्वी और अपने शत्रुओं के गर्व पर विजय प्राप्त की।
भारी वर्षा के कारण सुदर्शन झील का बाँध टूट गया था ।उसने अतुल धन का व्यय करके पत्थरों के द्वारा उस झील के बाँध का पुनर्निर्माण करवा दिया ।
सेवु मंदिर
सेवु (), इण्डोनेशिया के मध्य जावा में स्थित एक महायान बौद्ध मन्दिर है। यह प्रम्बनन से ८०० मीटर उत्तर में स्थित है। इसका निर्माण ८वीं शताब्दी में हुआ था।
इण्डोनेशिया में हिन्दू तथा बौद्ध मन्दिरों को 'चाण्डि' कहते हैं अतः जावा भाषा में इस मन्दिर को 'चाण्डि सेवु' कहते हैं, जिसका शाब्दिक अर्थ 'सहस्र मन्दिर' (एक हजार मन्दिर) है किन्तु वास्त्व में इस परिसर में २४९ मन्दिर ही हैं। चाण्डि सेवु, इण्डोनेशिया का दूसरा सबसे बड़ा मन्दिर परिसर है (सबसे बड़ा बौद्ध मन्दिर परिसर बोरोबुदुर है। यह परिसर पास के ही प्रम्बनन मन्दिर परिसर से पहले बना हुआ है। पुरातत्वविदों का मानना है कि इस मन्दिर परिसर का मूल नाम 'मञ्जुश्रीगृह' है।
रामायण नृत्यनाटिका
रामायण नृत्यनाटिका (इण्डोनेशिया भाषा : Sendratari Ramayana) , इण्डोनेशिया में रामायण के कथानक का नृत्य नाटक के रूप में प्रस्तुति है। यह अत्यन्त शैलीपूर्ण नृत्य रूप है। इसमें संगीत, नृत्य, नाटक का सम्मिश्रण होता है और प्रायः कथोपकथन नहीं होते।
शासन के स्वरूप
विश्व के विभिन्न भागों में शासनतन्त्र अलग-अलग हैं।
पल्लव लिपि
पल्लव लिपि या पल्लव ग्रन्थ एक ब्राह्मी लिपि से उत्पन्न लिपि है जिसका नाम दक्षिणी भारत के पल्लव वंश से आता है। इसे ४थी शताब्दी ईस्वी के बाद से देखा जाता है। भारत में पल्लव लिपि ग्रन्थ लिपि में बदल गयी। दक्षिण पूर्वी एशिया में पल्लव लिपि फैली और बाली लिपि , जावा लिपि , कावी , बेयबायिन , सोम , बर्मी , खमेर , धम्म लान्ना , थाई , लाओ और नयी थाई लू वर्णमाला में बदल गयी ।
२०१८ में यूनिकोड में पल्लव लिपि को शामिल करने का प्रारंभिक प्रस्ताव रखा गया।
एमसीसी त्रिकोणी सीरीज 2018
2018 एमसीसी त्रि-राष्ट्र श्रृंखला एक क्रिकेट टूर्नामेंट था जिसे 29 जुलाई 2018 को इंग्लैंड में लॉर्ड्स में आयोजित किया गया था। सीरीज़ ने नेपाल, नीदरलैंड और मैरीलेबोन क्रिकेट क्लब (एमसीसी) को ट्वेंटी-20 फिक्स्चर के रूप में खेले गए मैचों के साथ दिखाया। नेपाल और नीदरलैंड के बीच तीसरा मुकाबला अंतरराष्ट्रीय क्रिकेट परिषद (आईसीसी) द्वारा पूर्ण ट्वेंटी-20 अंतरराष्ट्रीय (टी20ई) की स्थिति दी गई थी।
बारिश ने सभी तीन मैचों को प्रभावित किया। पहले दो फिक्स्चर दोनों तरफ छह ओवर कम हो गए थे। तीसरे और अंतिम मैच में, खेल के केवल 16.4 ओवर संभव था, जिसके परिणामस्वरूप खेल खत्म नहीं हुआ। नेपाल और नीदरलैंड ने श्रृंखला साझा की।
ताय विएत यूनिकोड खण्ड
ताय विएत एक यूनिकोड खण्ड है जिसमें निहित वर्णों का उपयोग ताय दाम, ताय दोन और थाय सोङ भाषाएँ लिखने के लिए किया जाता है।
कदंब लिपि
कदम्ब लिपि, ब्राह्मी लिपि से व्युत्पन्न एक लिपि है जिसे 'पूर्व-प्राचीन कन्नड लिपि' भी कहते हैं। इसी लिपि से कन्नड में लेखन का आरम्भ हुआ। यह कलिंग लिपि से बह्त कुछ मिलती-जुलती है।
लहर (पत्रिका)
लहर हिन्दी साहित्य की एक पत्रिका थी। इसका प्रकाशन 1957 ई० में आरंभ हुआ था। इसके संपादक थे कवि प्रकाश जैन तथा उनकी पत्नी मनमोहिनी। इस पत्रिका का हिन्दी साहित्य के इतिहास में महत्त्वपूर्ण ऐतिहासिक योगदान माना गया है।
'लहर' का प्रकाशन 1957 ई० में आरंभ हुआ। यह साहित्यिक मासिक पत्रिका थी। जुलाई 1957 में उसका पहला अंक प्रकाशित हुआ और करीब 17 वर्षों तक यह पत्रिका नियमित प्रकाशित होती रही। 1974 ई० के आसपास आर्थिक तंगी के कारण यह पत्रिका बंद हो गयी। परन्तु, इसके संपादक प्रकाश जैन ने हार नहीं मानी। वे लहर को फिर से निकालने की कोशिश करते रहे। 1980 में लहर का पुनर्प्रकाशन आरंभ हुआ और 1986 तक जारी रहा।
'लहर' के प्रकाशन के दो दौरों के बीच के लगभग 6 वर्ष छोड़ देने पर लहर की प्रकाशन-अवधि लगभग 25 वर्षों का रहा। इस अवधि में इस पत्रिका ने रचनात्मक श्रेष्ठता का कीर्तिमान स्थापित कर दिया था। डॉ० मैनेजर पांडेय के शब्दों में:
'लहर' पत्रिका इसके संपादक प्रकाश जैन एवं मनमोहिनी जैन के लिए जीवन यापन का भी साधन थी। इसके बावजूद उन्होंने इसकी रचनात्मक श्रेष्ठता के क्षेत्र में कभी कोई समझौता नहीं किया। 25 वर्षों की लंबी अवधि में लहर में प्रायः कोई स्तरहीन रचना नहीं छपी। इसके एक से एक अच्छे विशेषांक निकले। 1957 का कवितांक, 1958 का कहानी अंक, विश्व कविता अंक, राजकमल चौधरी विशेषांक, मुक्तिबोध विशेषांक, नागार्जुन विशेषांक आदि। सुप्रसिद्ध कहानीकार स्वयं प्रकाश के अनुसार:
पॉल रड
पॉल स्टीफन रड (जन्म: 6 अप्रैल 1969) एक अमेरिकी अभिनेता, हास्य अभिनेता, लेखक और निर्माता हैं। 1992 में एनबीसी की नाटक श्रृंखला सिस्टर्स से अपने अभिनय करियर की शुरुआत करने से पहले, रड ने कान्सास विश्वविद्यालय और ब्रिटिश अमेरिकी ड्रामा अकादमी में थियेटर का अध्ययन किया। रड क्लूलेस (1995), रोमियो + जूलियट (1996), वेट हॉट अमेरिकन समर (2001), एंकरमैन: द लीजेंड ऑफ़ रॉन बरगंडी (2004), द 40-ईयर-ओल्ड वर्जिन (2005), नॉक्ड अप (2007), रोल मॉडल्स (2008), आई लव यू, मैन (2009), दिस इज़ 40 (2012), एंकरमैन 2: द लीजेंड कॉन्टिन्यूज (2013) और द फंडामेंटल्स ऑफ कैरिंग (2016) में उनकी भूमिकाओं के लिए जाने जाते हैं।
मार्वल सिनेमेटिक यूनिवर्स में, उन्होंने एंट-मैन (2015), (2016) और ऐंट-मैन एंड द वास्प (2018) में सुपरहीरो एंट-मैन की भूमिका निभाई है और वह आगामी एवेंजर्स 4 (2019) में अपनी भूमिका में वापसी करेंगे।
अपने फिल्मी कैरियर के अलावा, रड कई टेलीविजन कार्यक्रमों में भी दिखाई दिए हैं, जिनमें एनबीसी का सिटकॉम फ़्रेंड्स भी शामिल है, जिसमें उन्होंने माइक हनिगन की भूमिका निभाई थी। इसके अतिरिक्त उन्होंने टिम एंड एरिक औसम शो, ग्रेट जॉब! और पार्क एंड एंटरटेनमेंट इत्यादि कार्यक्रमों में अतिथि भूमिकाएं निभाई हैं, और लाइव कार्यक्रम सैटरडे नाईट लाइव के होस्ट रहे हैं। 1 जुलाई 2015 को रड को हॉलीवुड वॉक ऑफ फेम पर एक स्टार मिला था।
तारक सिन्हा
तारक सिन्हा एक भारतीय क्रिकेट कोच थे, जो दिल्ली में सोनेट क्रिकेट क्लब चलाते थे। उनके द्वारा प्रशिक्षित खिलाड़ियों में से 12 क्रिकेटर भारत के लिए अंतरराष्ट्रीय क्रिकेट, और 100 से अधिक क्रिकेटर प्रथम श्रेणी क्रिकेट खेल चुके हैं।
सिन्हा ने सीके नायडू ट्रॉफी के लिए दिल्ली की जूनियर टीम से चयन होने में नाकाम रहने के बाद 1969 में सोनेट क्रिकेट क्लब की स्थापना की। क्लब कमला नगर में बिड़ला स्कूल के मैदानों में शुरू किया गया था, जहां उन्होंने अध्ययन किया और विकेटकीपर के रूप में क्रिकेट खेला। उन्होंने उसी समय पीजीडीएवी कॉलेज में एक क्लर्क के रूप में कार्य भी किया। 20 विषम प्रशिक्षुओं और न्यूनतम सुविधाओं के प्रारंभिक दल के साथ, क्लब को दिल्ली और जिला क्रिकेट एसोसिएशन (डीडीसीए) से मान्यता नहीं मिली। क्लब को करोल बाग के अजमल खान उद्यान में स्थानांतरित किया गया ताकि शहर के अन्य हिस्सों के क्रिकेटरों को भी प्रशिक्षित किया जा सके। प्रमुख टूर्नामेंटों में कई प्रमुख क्लबों के खिलाफ़ जीत के बाद, क्लब को 1971 में डीडीसीए से संबद्धता मिली और उसे डी डिवीजन से ए डिवीजन में पदोन्नत किया गया। क्लब फिर से राजधानी कॉलेज में स्थानांतरित किया गया जहां इसे बेहतर सुविधाएं मिलीं।
क्लब पिछले कुछ वर्षों में सभी प्रमुख ट्रॉफियाँ जीतने में कामयाब रहा है। इसने अपने आप को सरकार द्वारा संचालित तथा बहुत सी बेहतर सुविधाओं से परिपूर्ण नेशनल इंस्टीट्यूट ऑफ स्पोर्ट (एनआईएस) के एक प्रबल प्रतिद्वंदी के रूप में भी स्थापित किया है। अतुल वासन के मुताबिक, "एनआईएस ने समृद्ध बच्चों को क्रिकेटर बनाया है जबकि सोनेट ने मुख्य रूप से मध्यम और निम्न मध्यम वर्ग के लड़कों को प्रोत्साहित किया है।" 2000 के दशक की शुरूआत में यह क्लब दिल्ली विश्वविद्यालय के दक्षिण परिसर में श्री वेंकटेश्वर कॉलेज में स्थानांतरित हो गया गया, जो अब तक के लिये इसका आधार बना हुआ है। क्लब से प्रशिक्षित कई क्रिकेटरों ने भी सिन्हा को क्लब चलाने में मदद की है।
क्लब में सिन्हा के तहत प्रशिक्षित अंतरराष्ट्रीय क्रिकेटर:भारतीय क्रिकेट नियंत्रण बोर्ड ने सिन्हा को दिल्ली का कोच नियुक्त किया था, और उसके तहत टीम ने 1985-86 सत्र में अपना चौथा रणजी खिताब जीता था। 2001-02 में उन्हें राष्ट्रीय महिला टीम का मुख्य कोच नियुक्त किया गया था, जब मिताली राज और झूलन गोस्वामी अपना पहला अंतरराष्ट्रीय मैच खेल रही थीं। उनके कार्यकाल के दौरान टीम दक्षिण अफ्रीका में अपनी पहली विदेशी टेस्ट शृंखला जीतने में, और इंग्लैंड को 4-0 से हराने में कामयाब रही थी। 2002 में उन्हें दिल्ली जूनियर टीमों को प्रशिक्षित करने के लिए नियुक्त किया गया; जिसके बाद राज्य ने अंडर-15, अंडर-19 और अंडर-22 आयु समूहों में कई टूर्नामेंट जीते।
राजस्थान क्रिकेट संघ (आरसीए) ने 2010 में सिन्हा को अपने अकादमियों के निदेशक मंडल में सेवा देने के लिये आग्रह किया। वह प्लेट डिवीजन से राजस्थान की 2010-11 के सत्र में अपने पहले रणजी ट्रॉफी खिताब में जीत की यात्रा का हिस्सा रहे। आरसीए से बाहर निकलने के बाद, उन्हें एक अन्य प्लेट डिवीजन टीम झारखंड के कोच के रूप में नियुक्त किया गया, जिसे वह 2012-13 के सीज़न में पहली बार रणजी नॉकआउट चरण तक ले गये।
निवेश ऑफसेट वोल्टता
किसी ऑप ऐम्प को ओपेन-लूप में रखते हुए, आउटपुट को शून्य करने के लिए दोनों इनपुट पिनों के बीच जितना वोल्टेज लगाना पड़ता है उसे उस ऑप-ऐम्प का निवेश ऑफसेट वोल्टता (input offset voltage V) कहते हैं। एक आदर्श ऑप-ऐम्प का इनपुट ऑफसेट वोल्टेज शून्य होना चाहिए किन्तु सामान्य कार्यों के लिए डिजाइन किए गये सस्ते ऑप-ऐम्प का इनपुट ऑफसेट वोल्टेज १ मिलिवोल्ट से लेकर १० मिलिवोल्ट तक होता है। कुछ ऑप-ऐम्प में इनपुट ऑफ़सेट को शून्य बनाने के लिए एक अलग से पिन दी गयी होती है (इनपुट ऑफसेट नल पिन) जिस पर एक रेजिस्टर डिवाइडर से कुछ वोल्टेज लगाकर ऑफसेट को कुछ माइक्रोवोल्ट की सीमा में लाया जा सकता है। किन्तु समस्या यह होती है कि एक बार ऑफसेट को शून्यकर लेने के बाद भी तापमान के बदलने पर पुनः कुछ ऑफसेट आ जाता है। 'चॉपर ऐम्प्लिफायर' नामक ऑप-ऐम्प में अन्दर ही ऐसी व्यवस्था रहती है कि इसका आउटपुट तापमान के बदलने पर भी शून्य के निकट बना रहता है।
स्वाहा
हिन्दू धर्म और बौद्ध धर्म में मन्त्रों के अन्त में स्वाहा उच्चारित किया जाता है जो उस मन्त्र के अन्त का सूचक है। इसे चीनी भाषा में 薩婆訶, sà pó hē, जापानी भाषा में sowaka, तिब्बती भाषा में སྭཱཧཱ་, (soha) कहते हैं। इसका शाब्दिक अर्थ है 'अच्छी तरह से कहा गया' या 'सुभाषित'। यज्ञ करते समय 'स्वाहा' बोला जाता है। सम्भवतः स्वाहा, सु+आह से बना है जिसका अर्थ 'अच्छी तरह से कहा' हुआ।
स्वाहा धुएँ की देवी और अग्नि देव की पत्नी हैं।
छोटी बहू
छोटी बहू से इनका उल्लेख हो सकता हैं:-
छोटी बहू (1971 फ़िल्म)
छोटी बहू 1971 की हिन्दी फिल्म है। यह फिल्म के॰ बी तिलक द्वारा निर्देशित है। फिल्म में शर्मिला टैगोर, राजेश खन्ना, निरूपा रॉय और आई॰ एस॰ जौहर हैं। संगीत कल्याणजी आनंदजी द्वारा है। फिल्म बॉक्स ऑफिस पर सफल रही थी। कहानी मूल रूप से बंगाली उपन्यास "बिंदुर छेले" पर आधारित है, जिसे प्रसिद्ध बंगाली लेखक शरतचंद्र चट्टोपाध्याय ने लिखा है। यह फिल्म 1969 और 1971 के बीच राजेश खन्ना की लगातार 17 हिट फिल्मों में से एक है। इसमें दो नायक वाली फिल्मों "मर्यादा" और "अंदाज़" को उनकी 15 एकल एकल हिट फिल्मों में गिना गया।
राधा (शर्मिला टैगोर) एक अमीर व्यापारी की एकमात्र बेटी है। वह मिर्गी से पीड़ित है। मधु (राजेश खन्ना) एक युवा डॉक्टर है, जो गांव में अभ्यास करता है। वह अपने बड़े भाई श्रीराम (तरुण बोस) और भाभी सीता (निरूपा रॉय) के साथ रहता है। एक स्थानीय अयोग्य चिकित्सक जिसका कारोबार माधु के अभ्यास से बिगड़ गया वह, बीमारी को छुपाकर मधु और राधा के बीच रिश्ता करता है। मधु उसकी समस्या जाने बिना उससे शादी करता है।
शादी के तुरंत बाद, मधु और उसके परिवार के सदस्यों को राधा की बीमारी के बारे में पता चला और वे उसे स्वीकार करते हैं क्योंकि शादी पहले ही हो चुकी है। यह देखने के बाद कि राधा का दौरा गोपी (श्रीराम और सीता के पुत्र) के संपर्क से कम हो गया, सीता ने उसे रखने को दे दिया। राधा बहुत खुश महसूस करती है और गोपी की देखभाल अपने बेटे के रूप में करती है।
साल बीत चुके हैं और गोपी अब सात साल की उम्र में, राधा को अपनी मां के रूप में सोचता है। जब तक कि मधु और श्रीराम की बहन पारो अपने पति और बेटे के साथ रहने के लिए नहीं आती है तब तक हालात ठीक होते हैं। उनके बेटे निकू (मेहमूद जूनियर) ने अपने चंचल रवैये के साथ गोपी को भी बिगाड़ दिया। बाद में, पारो ने राधा और सीता के बीच गलतफहमी शुरू कर दी, जो राधा की निर्दोषता और सीता की उदासीनता के कारण बड़े स्तर पर जाती हैं। इसके अलावा, पारो गोपी को डराती है कि अगर वह अपनी मां को देखता है, तो वह मर जाएगी। भयभीत गोपी राधा से दूर रहता है, इससे राधा की पीड़ा बड़ती है। धीरे-धीरे, वह बीमार पड़ती है और उसकी हालत गंभीर हो जाती है। जबकि गोपी के व्यवहार से हर कोई परेशान होता है, निकू सावधानीपूर्वक उसके व्यवहार के कारण को निकाल लेता है। वह सभी को बताता है। हर कोई पारो को डांटता है और गोपी को आश्वस्त करता है कि अगर वह उससे बात करता है तो उसकी मां मर नहीं जाएगी। गोपी राधा के पास आता है और उसकी बीमारी दूर हो जाती है। राधा और सीता के बीच भी कड़वाहट दूर हो जाती है और वे पहले जैसे ही खुशी से रहना शुरू करते हैं।
इवैंजलीन लिली
निकोल इवैंजलीन लिली (जन्म: 3 अगस्त 1979) एक कनाडाई अभिनेत्री और लेखिका हैं। वह एबीसी की शृंखला लॉस्ट (2004-10) में केट ऑस्टेन की भूमिका निभाने के लिए प्रसिद्ध हुई, जिसके लिए उन्होंने एक स्क्रीन एक्टर्स गिल्ड पुरस्कार जीता और उन्हें एक गोल्डन ग्लोब पुरस्कार नामांकन मिला। इसके अतिरिक्त वह द हर्ट लॉकर (2008) में कॉनी जेम्स, रियल स्टील (2011) में बेली टैलेट और द हॉबिट फिल्म श्रृंखला (2012-14) में टॉरियल की भूमिकाऐं निभाने के लिए भी जानी जाती हैं।
मार्वल सिनेमेटिक यूनिवर्स में उन्होंने एंट-मैन (2015), और ऐंट-मैन एंड द वास्प (2018) में सुपरहीरो होप वैन डायन / वास्प की भूमिका निभाई है, और वह आगामी एवेंजर्स 4 (2019) में अपनी भूमिका में वापसी करेंगी।
माइकल पैन्या
माइकल एंथनी पैन्या (जन्म 13 जनवरी 1976) एक अमेरिकी अभिनेता और संगीतकार हैं। उन्होंने क्रैश (2004), वर्ल्ड ट्रेड सेंटर (2006), शूटर (2007), ऑब्जर्व एंड रिपोर्ट (2009), टॉवर हेस्ट (2011), बैटल: लॉस एंजिल्स (2011), एंड ऑफ़ वॉच (2012), गैंगस्टर स्क्वाड (2013), अमेरिकन हसल (2013), फ्यूरी (2014), फ्रोंटेरा (2014), द मार्शियन (2015), कोलैटरल ब्यूटी (2016), चिप्स (2017) और ए रिंकल इन टाइम (2018) जैसी कई फिल्मों में अभिनय किया है।
मार्वल सिनेमेटिक यूनिवर्स में उन्होंने एंट-मैन (2015) और ऐंट-मैन एंड द वास्प (2018) में लुइस की भूमिका निभाई है।
पेटन रीड
पेटन टकर रीड (जन्म: 3 जुलाई 1964) एक अमेरिकी टेलीविजन और फिल्म निर्देशक है। वह डाउन विद लव, यस मैन, ब्रिंग इट ऑन, और द ब्रेक-अप जैसी कॉमेडी फिल्मों के साथ-साथ ऐंट-मैन और 2018 की इसकी अगली कड़ी, ऐंट-मैन एंड द वास्प जैसी सुपरहीरो फिल्मों को निर्देशित करने के लिए जाने जाते हैं।
फीचर फिल्म
टेलीविज़न
वेबसीरीज
डॉक्यूमेंट्री/लघु फिल्में
विज्ञापन
राष्ट्रीय उद्यमिता लघु व्यवसाय विकास संस्थान
राष्ट्रीय उद्यमिता लघु व्यवसाय विकास संस्थान (एनआईईएसबीयूडी), भारत के सुक्ष्‍म लघु मध्‍यम उद्यम मंत्रालय के अंतर्गत एक प्रमुख संस्‍थान है जो लघु उद्योग और लघु व्‍यवसाय के क्षेत्र में उद्यमिता विकास में शामिल विभिन्‍न संस्‍थानों और एजेंसियों की गतिविधियों को समायोजित व प्रशिक्षित करता है और उनकी निगरानी करता है। एनआईईएसबीयूडी ने पश्चिम बंगाल, उत्तराखंड, उत्तर प्रदेश, मध्य प्रदेश, हरियाणा, दिल्ली, राजस्थान, ओडिशा, बिहार, झारखंड, छत्तीसगढ़, पंजाब, जम्मू-कश्मीर, गुजरात और केन्द्र शासित प्रदेश चंडीगढ़ में दिसंबर,2011 तक 35 हजार युवाओं के उद्यम और कौशल विकास के लिए एक महत्वपूर्ण परियोजना शुरू की है। एनआईईएसबीयूडी सूक्ष्म लघु मध्यम उद्यम मंत्रालय के तहत कार्यरत अनेक संस्थानों में से एक है।
छोटी बहू (1994 फ़िल्म)
छोटी बहू 1994 में बनी हिन्दी भाषा की नाटक फिल्म है। इसमें दीपक तिजोरी, शिल्पा शिरोडकर और बिन्दू प्रमुख भूमिकाओं में हैं।
रवि अपने अंधे पिता के साथ एक मध्यम वर्गीय परिवार में रहता है; माँ दुर्गा; विवाहित बहन मोहिनी, जो अपने पति और ससुराल के मुकाबले ज्यादा समय यहीं बिताती है; सौतेला भाई आदर्श, उसकी पत्नी सीता और उनका बेटा राजू; भाई बादल और उसकी पत्नी शोभा। दुर्गा को हमेशा अपने बेटों पर बहुत उम्मीद थी और वह चाहती थी कि वे अमीर लड़कियों से विवाह करें ताकि उन्हें नकदी, आभूषण, सोने और कपड़े के माध्यम से बहुत दहेज मिल सके।
दुर्भाग्य से, उसके सौतेले बेटे ने सीता के साथ प्यार में पड़ गया, जो एक गरीब परिवार से है और उससे विवाह किया। मामलों को और खराब बनाने के लिए, बादल ने शोभा के साथ प्रेम-विवाह किया, जिससे भी दहेज नहीं मिला था। आखिरकार, रवि ने राधा से विवाह किया जो एक अनाथ है अपने अपने मामा और उनकी पत्नी के साथ गरीबी के साथ रहती है और इसमें कोई दहेज नहीं था। शादी के बाद, रवि रोजगार के कारणों से शहर छोड़ देता है।
ग्रीनिच माध्य समय
लन्दन के शाही ग्रीनिच वेधशाला के माध्य सौर समय को ग्रीनिच माध्य समय (Greenwich Mean Time / GMT) माना गया है। यह वहाँ की मध्यरात्रि से आरम्भ होता है (अर्थात मध्यरात्रि को समय = ०) । किन्तु पहले यह मध्याह्न से भी आरम्भ हुआ माना जाता था। इसके अलावा अन्य प्रकार से भी ग्रीनिच माध्य समय की गणना की जाती रही है। अतः इसका उपयोग सही-सही समय बताने के लिए नहीं किया जा सकता (जब तक पूरा सन्दर्भ न दिया गया हो।)।
समायोजन (विधि)
विधि के अनुसार, समायोजन (adjustment) शब्द का उपयोग विभिन्न सन्दर्भों में होता है। कुछ मुख्य सन्दर्भ इस लेख में दिये गये हैं।
फतहगंज गुम्बद
अलवर रेलवे स्टेशन के पास बनी यह पांच मंजिल की यह गुम्बद अनायास ही आते जाते यात्रियों का ध्यान अपनी ओर आकर्षित कर लेती है। चौकोर आधार पर बनी इस गुम्बद की हर मंजिल में चारों तरफ दरवाजे और छोटे—छोटे गवाक्ष बने हुए हैं। पहली मंजिल के दरवाजों और छतों पर सुन्दर अक्षरों में अरबी—फारसी में आयतें उकेरी हुई हैं जबकि तीसरी मंजिल में सुन्दर बेल बूटे  उकेरे गए हैं। गुम्बद के ऊपर कमल की पंखुरियों के बीच चार खम्बों केी एक छोटी छतरी बनी हुई है। गुम्बद की पहली मंजिल के एक कोने में नागरी लिपी में एक लेख है जिससे प्रकट होता है कि सन् 1547 में फतहजंग खानजादा की मृत्यु हुई और उनकी स्मृति में यह गुम्बद बनाया गया।
नकदी प्राप्ति
नकदी प्रवाह या नकदी प्राप्ति (कैश फ्लो), धन के वास्तविक या आभासी आवागमन का वर्णन करता है।
नकदी प्रप्ति विवरण
वित्तीय लेखांकन में, नकद प्रवाह विवरण (Cash flow statement) एक वित्तीय विवरण है जो यह दर्शाता है कि बैलेंस शीट खातों और आय में परिवर्तन कैश और नकद समकक्षों को कैसे प्रभावित करते हैं। नकद प्रवाह किसी व्यापार में उपयोग की जाने वाली वह राशि है जो व्यवसाय के ही किसी कार्य के लिए व्यवसाय से बाहर स्थानांतरित की जाती है। जिसे नकद प्रवाह विवरण में दर्शाया जाता है।
ग्वादर बन्दरगाह
ग्वादर पोर्ट (Gwadar Port) पाकिस्तान के बलूचिस्तान प्रांत के ग्वादर में स्थित एक गहरे समुद्र का बन्दरगाह है। इस बन्दरगाह चीन-पाकिस्तान आर्थिक गलियारे (सीपीईसी) योजना में मुख्य माना जाता है और इसे महत्वाकांक्षी वन बेल्ट, वन रोड और समुद्री सिल्क रोड परियोजनाओं के बीच एक लिंक माना जाता है।
माशूक
माशूक 1992 में बनी हिन्दी भाषा की प्रेमकहानी फ़िल्म है। इसमें अयूब ख़ान और आयशा जुल्का प्रमुख भूमिकाओं में हैं। फिल्म तो लोकप्रिय नहीं रही लेकिन इसके गीत प्रसिद्धि पाए हैं। विशेषकर "कौन हो तुम जो दिल में" और "ओ यारा कैसे तेरी बेवफाई" सदाबहार गीत हैं।
सुमन राय एक अमीर परिवार से संबंधित है और दो भाइयों, केदारनाथ और संदीप के साथ एक कोठी ​​में रहती है। वह शंकर कुमार नामक एक मध्यम वर्गीय व्यक्ति के साथ प्यार में पड़ती है। उसने उसे अपने भाइयों के सामने पेश किया, जिन्होंने उसे पूरी तरह से खारिज कर दिया। उन्होंने सुमन से फिर से उससे मिलने से मना कर दिया। इसके बजाय सुमन ने को जोर दिया और शादी कर ली। इस पर नाराज, संदीप विवाह को रोकने के लिए एक बंदूक लेकर जाता है। उसके और शंकर के बीच एक झड़प होती है और संदीप की मौत हो जाती है। पुलिस शंकर को गिरफ्तार करती है और अदालत के सामने उसे लाती है, जो उसे दोषी नहीं मानती। लेकिन केदारनाथ ने उसे दोषी पाया है और उसे या उसकी बहन के साथ उसे अब कोई लेना-देना नहीं है। सुमन शंकर और उसके छोटे भाई करण के साथ रहती है। सालों बाद, करण बड़ा हो गया और साथी सहकर्मी, निशा से प्यार करता है। करण यह नहीं जानता कि निशा केदारनाथ की बेटी है और न तो शंकर और न ही केदारनाथ उन्हें एक-दूसरे को देखने की इजाजत देंगे। अगर वे बने रहें, तो इतिहास को दोहराने की संभावना अधिक है।
कोमरराजु वेंकट लक्ष्मण राव
कोमरराजु वेंकट लक्ष्मण राव (तेलुगू : కొమఱ్ఱాజు వెంకట లక్ష్మణరావు), (18 मई 1877 - 14 जुलाई 1923) एक भारतीय इतिहासकार थे।
वह 18 मई 1877 को आंध्र प्रदेश, कृष्णा जिले के पेनुगंचिपोलू गांव में एक ब्राह्मण परिवार में वेंकटप्पायाह और गंगाम्मा का पुत्र थे। उनके जन्म के दो साल बाद उनके पिता की मृत्यु हो गई, एक बेटी और दो बेटे छोड़ दिए गए। उनकी प्रारंभिक शिक्षा भोंगिर में अपनी मां और सौतेले भाई शंकर राव के तहत दी गई थी। बाद में उन्हें अपनी बड़ी बहन, भंडारु अकामाम्बा और उनके पति भंडारू माधव राव की देखभाल में उच्च शिक्षा के लिए नागपुर स्थानांतरित कर दिया गया। लक्ष्मण राव ने 1897 में रामकोटाम्मा से विवाह किया। उनकी मदद से, अचम्म्बा एक उल्लेखनीय विद्वान बन गया। लक्ष्मण राव ने 1 9 00 में अपनी बीए परीक्षा उत्तीर्ण की और 1902 में एमए को निजी तौर पर ले लिया। उनके गुरु हरि महादेव पंडित थे, जो कि ज्ञान के संपादक थे। लक्ष्मण राव सहायक संपादक थे। उन्होंने यहां तेलुगू में शिवाजी चरितम लिखा था।
वह 1902 में आंध्र चले गए, जहां उन्हें पहली बार नाना वेंकट रंगा राव बहादुर, मुनागला के ज़मीनदार और बाद में दीवान के निजी सचिव नियुक्त किया गया। बाद में वह मद्रास चले गए।
वह तेलुगु और मराठी भाषाओं में समान रूप से कुशल थे, और इन दोनों भाषाओं को उनकी मातृभाषा माना जाता था। वह मद्रास प्रेसिडेंसी में बोली जाने वाली मराठी के साथ-साथ मराठी की दक्षिणी बोली दोनों को भी जानते थे। उन्होंने मराठी में कई विद्वानों के लेख भी लिखे हैं।
श्यामजी राम राव, अय्यावारा कालेश्वर राव और गाडिचेरला हरिसारवोत्तम राव के साथ, उन्होंने एक प्रकाशन एजेंसी विग्ना चंद्रिका शुरू की। हरि सरवोथामा राव को उनके सहायक नियुक्त और कलेश्वर राव नियुक्त किया गया था। बाद में लक्ष्मण राव ने संपादक के कर्तव्यों को संभाला।
उन्होंने विज्ञान और कला के विभिन्न विषयों पर निबंधों के तीन खंड "आंध्र विजनाना सर्वस्वम" प्रकाशित किए। उन्होंने 40 निबंधों का योगदान दिया जिसमें विभिन्न विषयों जैसे भाषा, गणित, ज्योतिष, इतिहास, कला इत्यादि शामिल थे।
बोर का परमाणु मॉडल
परमाणु भौतिकी में, रदरफोर्ड-बोर मॉडल या बोर मॉडल सन १९१३ में नील्स बोर तथा रदरफोर्ड द्वारा सम्मिलित रूप से प्रस्तुत किया गया था। इस मॉडल के अनुसार परमाणु के केन्द्रीय भाग में छोटा, धनात्मक आवेश वाला नाभिक होता है तथा उसके चारो ओर वृत्ताकार कक्षा में इलेक्ट्रॉन चक्कर लगाते हैं। यह मॉडल सौर मण्डल के मॉडल जैसा ही है, अन्तर केवल इतना है कि यहाँ इलेक्ट्रॉनों की वृत्तीय गति के लिए आवश्यक अभिकेन्द्रीय बल नाभिक में स्थित धनावेशित प्रोटॉनों एवं ऋणावेशित इलेक्ट्रॉनों के बीच के आकर्षण बल से मिलता है, गुरुत्वाकर्षण से नहीं। यह मॉडल, रदरफोर्ड के परमाणु मॉडल में थोड़ा सुधार करके किया गया है- इसके क्वाण्टम भौतिकी का सहारा लिया गया है।